The Dillinger Escape Plan

Οι The Dillinger Escape Plan είναι αμερικάνικο mathcore συγκρότημα το οποίο δημιουργήθηκε στο Μόρις Πλέις του Νιου Τζέρσεϊ το 1997, μετά την διάλυση του hardcore punk συγκροτήματος Arcane. Θεωρούνται ως ένα από τα σπουδαιότερα ονόματα του mathcore και πήραν το όνομα τους από τον διάσημο ληστή τραπεζών Τζον Ντίλιντζερ.

Βιογραφία
Calculating Infinity
Το συγκρότημα δημιουργήθηκε μετά την διάλυση των Arcane και η πρώτη του σύνθεση αποτελούνταν από τον Δημήτρη Μηνακάκη στα φωνητικά, τους κιθαρίστες Μπεν Γουάινμαν και Ντέρεκ Μπράντλεϊ, τον μπασίστα Άνταμ Ντολ και το ντράμερ Κρις Πένι. Μετά από δύο μόλις συναυλίες, ο Μπράντλεϊ αποχώρησε, με τον Τζον Φούλτον να παίρνει την θέση του και μετά το πρώτο τους ντέμο, η Now or Never Records τους πρότεινε δισκογραφικό συμβόλαιο, ενώ παράλληλα πραγματοποίησαν την πρώτη τους περιοδεία στις Ηνωμένες Πολιτείες.

Τον Απρίλιο του 1997, ηχογράφησαν το ομώνυμο ΕΡ τους σε παραγωγή του Στιβ Ιβέτς, πριν υπογράψουν συμβόλαιο με την Relapse Records. Ο Φούλτον αποχώρησε μετά την κυκλοφορία του ΕΡ "Under the Running Board" και με τον Γουάινμαν να ηχογραφεί όλες τις κιθάρες, οι Dillinger Escape Plan ηχογράφησαν ένα split EP μαζί με τους Nora για την Ferret Records.The Dillinger Escape Plan: Under the Running Board

Τον Σεπτέμβριο του 1999, κυκλοφόρησαν τον πρώτο τους στούντιο δίσκο με τίτλο "Calculating Infinity",Dillinger Escape Plan - Calculating Infinity | Punknews.org χωρίς την συμμετοχή του Άνταμ Ντολ, ο οποίος αναγκάστηκε να αποχωρήσει μετά από αυτοκινητιστικό δυστύχημα που τον άφησε παράλυτο. Αρχικός αντικαταστάτης του ήταν ο Τζεφ Γουντ και στην συνέχεια την θέση του πήρε ο Λίαμ Γουίλσον, ενώ το μπάσο στο άλμπουμ ηχογραφήθηκε από τον Μπεν Γουάινμαν. Λίγους μήνες νωρίτερα, είχαν περιοδεύσει στην Αμερική μαζί με τους Botch και τους Jesuit και μετά το τέλος της περιοδείας, ο Μπράιαν Μπενόι των τελευταίων εντάχθηκε στους Dillinger Escape Plan.

Το 2001, αποχώρησε ο Μηνακάκης μετά από μία ιαπωνική περιοδεία και το συγκρότημα ηχογράφησε το ΕΡ "Irony Is a Dead Scene" με τον Μάικ Πάτον στα φωνητικά. Τον Οκτώβριο του ίδιου έτους ανακοινώθηκε ως νέος τραγουδιστής ο Γκρεγκ Πουσιάτο, πραγματοποιώντας την πρώτη του ζωντανή εμφάνιση μαζί τους για το "CMJ Music Festival" της Νέας Υόρκης.The Dillinger Escape Plan - Festivalsearcher.com Οι Dillinger Escape Plan υπέγραψαν στην "Epitaph Records" και περιόδευσαν σε διάφορα ευρωπαϊκά φεστιβάλ ανοίγοντας τις εμφανίσεις των System of a Down. Το φθινόπωρο του 2002, πραγματοποίησαν άλλη μία αμερικάνικη περιοδεία, με τους Icarus Line ως support συγκρότημα.

Το συγκρότημα συμμετείχε στο περιοδεύων φεστιβάλ "Take Action", το οποίο ξεκίνησε στις 11 Σεπτεμβρίου 2003 και συνεχίστηκε μέχρι τον Οκτώβριο, με σκοπό την οικονομική βοήθεια για την αποτροπή της αυτοκτονίας των νέων. Άλλα ονόματα του φεστιβάλ ήταν οι Shadows Fall, οι Avenged Sevenfold, οι Death by Stereo, κ.α.. Ακολούθησε άλλη μία αμερικάνικη περιοδεία μαζί με τους The Locust και Your Enemies Friends στις αρχές του 2004.THE DILLINGER ESCAPE PLAN, THE LOCUST, YOUR ENEMIES FRIENDS To Embark On North American Tour

Miss Machine
Τον Μάρτιο του ίδιου έτους διασκεύασαν το "My Michelle" των Guns N' Roses για την συλλογή "Bring You To Your Knees" που κυκλοφόρησε μέσω της Inertia Records και τον επόμενο μήνα επέστρεψαν στο στούντιο για την ηχογράφηση του δεύτερου τους άλμπουμ, "Miss Machine", το οποίο κυκλοφόρησε τον Ιούλιο του 2004 και για την προώθηση του το συγκρότημα γύρισε το πρώτο του βίντεο κλιπ για το κομμάτι "Panasonic Youth".The Dillinger Escape Plan - Panasonic Youth - YouTube Το καλοκαίρι περιόδευσαν στην Μεγάλη Βρετανία, συνεχίζοντας στις Ηνωμένες Πολιτείες με την "Fucking With The Lights On Tour". Το άλμπουμ σκαρφάλωσε στο # 106 του Billboard πουλώντας περισσότερα από 11.000 αντίτυπα κατά την πρώτη εβδομάδα κυκλοφορίας του και το φθινόπωρο, οι Dillinger Escape Plan περιόδευσαν στην Βόρεια Αμερική ως πρώτο όνομα στην "Miss Machine Gets Pregnant Tour" μαζί με τους ZAO, Misery Signals και Every Time I Die.DEP, Misery Signals, ETID, Zao tour - Lambgoat Η χρονιά έκλεισε με μία ακόμη ευρωπαϊκή περιοδεία μαζί με τους Burst και τους Poison the Well.

Στις αρχές του 2005, ο κιθαρίστας Τζέιμς Λαβ αντικατέστησε τον Μπενόι, ενώ ο Γουάινμαν τραυματίστηκε σε ατύχημα με το αυτοκίνητο του. Το συγκρότημα ξεκίνησε την προγραμματισμένη ευρωπαϊκή του περιοδεία, αλλά στην εμφάνιση τους στην Ισπανία ο Γουάινμαν λιποθύμησε επί σκηνής, αναγκάζοντας τους να αναβάλλουν τις συναυλίες τους για τις επόμενες τρεις εβδομάδες, επιστρέφοντας στην ενεργό δράση για το "Fields of Rock festival" της Ολλανδίας στις 18 Ιουνίου 2005.FIELDS OF ROCK 2005 - ARCH ENEMY, THE DILLINGER ESCAPE PLAN, SOULFLY AND TEAM SLEEP CONFIRMED

Το συγκρότημα συμμετείχε στην "Gigantour" μαζί με ονόματα όπως οι Megadeth, Dream Theater, Symphony X, Fear Factory, Nevermore, κ.α..Gigantour: Megadeth, Anthrax, Dream Theater, Fear Factory, Dillinger Escape Plan, Nevermore, Life of Agony, Symphony X, Dry Kil Μετά τον τραυματισμό του Γουάινμαν στην συναυλία τους στο Ατλάντικ Σίτι, αναγκάστηκαν να αποσυρθούν από τις τελευταίες τους προγραμματισμένες εμφανίσεις.

Ire Works
Οι Dillinger Escape Plan ηχογράφησαν μία διασκευή στο "Honey Bucket" των The Melvins, για την συλλογή "We Reach: The Music Of The Melvins" προς τιμή των τελευταίων.02. The Dillinger Escape Plan - Honey Bucket - YouTube Στα τέλη του 2005, περιόδευσαν στις Ηνωμένες Πολιτείες και τον Καναδά μαζί με τους Between the Buried and Me και τους Hella.Dillinger Escape Plan, BTBAM, Hella dates - Lambgoat

Το καλοκαίρι του 2006, πραγματοποίησαν άλλη μία αμερικάνικη περιοδεία, μετά το τέλος της οποίας ο Λαβ αποχώρησε για προσωπικούς λόγους, έχοντας ηχογραφήσει το ΕΡ "Plagiarism". Το συγκρότημα ηχογράφησε το τρίτο του άλμπουμ με τίτλο "Ire Works", με παραγωγό τον Στιβ Ιβέτς, το οποίο κυκλοφόρησε το Νοέμβριο του 2007 μέσω της "Relapse".The Dillinger Escape Plan: Ire Works | PopMatters Στον δίσκο συμμετείχε ο ντράμερ Γκιλ Σαρόουν, ο οποίος λίγο νωρίτερα είχε αντικαταστήσει τον Πένι, ενώ νέος κιθαρίστας του συγκροτήματος ήταν ο Τζεφ Τατλ. Η πρώτη περιοδεία της νέας σύνθεσης μαζί με τους Meshuggah στην Ευρώπη το Νοέμβριο του 2007 ακυρώθηκε και συνέχισαν στην Αυστραλία και τη Νέα Ζηλανδία τον Νοέμβριο του 2008.MESHUGGAH Explains THE DILLINGER ESCAPE PLAN Tour Cancellation Επίσης, συμμετείχαν στο φεστιβάλ "Monsters of Rock" στο Κάλγκαρι του Καναδά μαζί με ονόματα όπως ο Ozzy Osbourne, οι Judas Priest, οι Hatebreed και οι Voivod.HATEBREED, THE DILLINGER ESCAPE PLAN Added To OZZY OSBOURNE's 'Monsters Of Rock'

Option Paralysis και One of Us Is the Killer
Στα τέλη του 2008, ο ντράμερ Μπίλι Ράιμερ εντάχθηκε στο συγκρότημα, παίζοντας την πρώτη του συναυλία μαζί τους στις 5 Δεκεμβρίου 2009 στο "The Barbary" της Φιλαδέλφεια.The Dillinger Escape Plan Setlist at The Barbary, Philadelphia Τον Μάιο του 2009, ο Γουάινμαν ανακοίνωσε ότι το συγκρότημα θα ξεκινούσε την δική του δισκογραφική εταιρεία με την ονομασία "Party Smasher Inc." σε συνεργασία με την "Season of Mist".Party Smasher Inc. Τον Μάρτιο του 2010, κυκλοφόρησε ο τέταρτος τους δίσκος με τίτλο "Option Paralysis" ανεβαίνοντας στο # 78 του Billboard με πωλήσεις 7.100 αντιτύπων κατά την πρώτη εβδομάδα κυκλοφορίας του.CD review: THE DILLINGER ESCAPE PLAN, Option Paralysis

Το συγκρότημα περιόδευσε τον Φεβρουάριο του 2010 ως πρώτο όνομα μαζί με τους Darkest Hour, Animals as Leaders και Iwrestledabearonce και συμμετείχαν στην "Warped Tour 2010" το καλοκαίρι του ίδιου έτους.Warped Tour 2010 Includes Dillinger Escape Plan, Suicide Silence Ακολούθησε μία ευρωπαϊκή περιοδεία και τον Απρίλιο του 2011 άνοιγαν τις αμερικάνικες εμφανίσεις των Deftones.DEFTONES and DILLINGER ESCAPE PLAN Entire Spring 2011 Tour Routing Announced Η περιοδεία συνεχίστηκε μαζί με τους Mastodon στα τέλη της χρονιάς και το 2012 μαζί με τους System of a Down στην Αυστραλία και τη Νέα Ζηλανδία.System Of A Down & The Dillinger Escape Plan Book Australian/New Zealand “Sidewave” Shows

Τον Αύγουστο του 2012, ο Τατλ αντικαταστάθηκε από τον Τζέιμς Λαβ, ο οποίος όμως δεν είχε συμμετάσχει στις ηχογραφήσεις του πέμπτου τους δίσκου με τίτλο "One of Us Is the Killer",One Of Us Is The Killer The Dillinger Escape Plan ο οποίος κυκλοφόρησε στις 14 Μαΐου 2013 ανεβαίνοντας στο # 25 του Billboard και το # 64 των βρετανικών τσαρτ.One Of Us Is The Killer - aCharts.us

Το καλοκαίρι του 2014, το συγκρότημα περιόδευσε μαζί με τους Nine Inch Nails και τους Soundgarden στην Βόρεια Αμερική.Tours: Nine Inch Nails / Soundgarden / Dillinger Escape Plan Το επόμενο καλοκαίρι έγινε γνωστό ότι το συγκρότημα θα επέστρεφε στο στούντιο το Νοέμβριο του 2015, όπου ηχογράφησε τον δίσκο "Dissociation".The Dillinger Escape Plan will enter the studio in November Τον Αύγουστο του 2016, ανακοινώθηκε ότι οι The Dillinger Escape Plan θα διαλύονταν μετά την περιοδεία για την προώθηση του νέου δίσκου, ο οποίος σκαρφάλωσε στην 31η θέση στις Ηνωμένες Πολιτείες και το # 14 στην Αυστραλία.Dissociation by The Dillinger Escape Plan - Music Charts

Στις 12 Φεβρουαρίου 2017, το συγκρότημα ταξίδευε προς την Κρακοβία της Πολωνίας και το λεωφορείο που τους μετέφερε τράκαρε με διερχόμενο φορτηγό, τραυματίζοντας δεκατρία άτομα. Οι υπόλοιπες συναυλίες της περιοδείας αναβλήθηκαν.THE DILLINGER ESCAPE PLAN: Είχαν τροχαίο δυστύχημα στην διάρκεια της ευρωπαϊκής τους περιοδείας - Metal Hammer

Δισκογραφία
Στούντιο ηχογραφήσεις
ΈτοςΆλμπουμΗ.Π.Α.ΑγγλίαChart Log UK: Asher D - DyverseDILLINGER ESCAPE PLAN | Official Charts Company 1999   Calculating Infinity     -  - 2004   Miss Machine    106  120 2007   Ire Works     142  147 2010   Option Paralysis     78  107 2013   One of Us Is the Killer    25  64 2016   Dissociation    31  47

Ζωντανές ηχογραφήσεις
 Cursed, Unshaven and Misbehavin': Live Infinity (2003)EP
 The Dillinger Escape Plan (1997)
 Under the Running Board (1998)
 Irony Is a Dead Scene (2002)
 Plagiarism (2006)Συλλογές
 Nothing Left Fanzine #7 CD Compilation (1998)

Παραπομπές

Πηγές

 The Dillinger Escape Plan | Music Biography, Streaming and Discography | Allmusic
 The Dillinger Escape Plan Bio - MTV.com 
 Dillinger Escape Plan, The Discography at Discogs

 Εξωτερικοί σύνδεσμοι 
 dillingerescapeplan.org
 The Dillinger Escape Plan | Facebook

Κατηγορία:Νικητές Kerrang! Awards
Κατηγορία:Αμερικανικά progressive metal συγκροτήματα
Κατηγορία:Metalcore συγκροτήματα
Κατηγορία:Heavy metal συγκροτήματα από το Νιου Τζέρσεϊ